Αυτοκρατορία του Ασάντι

Η Αυτοκρατορία του Ασάντι ήταν ένα βασίλειο και μια αυτοκρατορία του λαού Ακάν από το 1701 έως το 1957, στην περιοχή της σημερινής Γκάνα. Περιλάμβανε την κεντρική, δυτική και ανατολική περιφέρεια της σημερινής Γκάνα και ορισμένα τμήματα της Ακτής Ελεφαντοστού και του Τόγκο. Λόγω της στρατιωτικής ισχύος, του πλούτου, της αρχιτεκτονικής, της εξελιγμένης ιεραρχίας και του πολιτισμού, η αυτοκρατορία του Ασάντι έχει μελετηθεί εκτενώς και διαθέτει πλούσια βιβλιογραφία κυρίως από Βρετανούς και άλλους Ευρωπαίους συγγραφείς από οποιονδήποτε άλλο ιθαγενή πολιτισμό της υποσαχάριας Αφρικής.

Ξεκινώντας στα τέλη του 17ου αιώνα, ο βασιλιάς του Ασάντι Οσέι Τούτου (1695-1717) ίδρυσε το βασίλειο του Ασάντι και το χρυσό σκαμνί έγινε το σύμβολό του. Ο Οσέι Τούτου επέβλεψε μια εδαφική επέκταση, εισήγαγε τον στρατό, δημιούργησε μια νέα κοινωνική οργάνωση και μετέτρεψε τον πειθαρχημένο βασιλικό στρατό σε μια αποτελεσματική μηχανή μάχης. Το 1701 ο στρατός του Ασάντι κατέλαβε την περιοχή Ντεκίρα και έδωσε στο βασίλειο πρόσβαση στον κόλπο της Γουινέας και στο παράκτιο εμπόριο μέσω του Ατλαντικού Ωκεανού με τους Ευρωπαίους, κυρίως τους Ολλανδούς. Η οικονομία της αυτοκρατορίας του Ασάντι βασίστηκε κυρίως στο εμπόριο του χρυσού και των σκλάβων. Ο στρατός χρησίμευσε ως το αποτελεσματικότερο εργαλείο για την σύλληψη των αιχμαλώτων.

Η αυτοκρατορία του Ασάντι συμμετείχε σε πολλούς πολέμους με γειτονικά βασίλεια και με λιγότερο οργανωμένες φυλές. Το Ασάντι απέκρουσε τις εισβολές της βρετανικής αυτοκρατορίας στους δυο πρώτους από τους τέσσερις Πολέμους Βρετανίας-Ασάντι, σκοτώνοντας τον αρχηγό του βρετανικού στρατού σερ Τσαρλς ΜακΚάρθι και διατηρώντας το κρανίο του ως κύπελλο για πόση μέχρι το 1824. Λόγω των βρετανικών βελτιώσεων στην τεχνολογία των όπλων, της καύσης και λεηλασίας της πρωτεύουσας Κουμάσι και της τελικής ήττας στον πέμπτο Πόλεμο Βρετανίας-Ασάντι, η αυτοκρατορία του Ασάντι έγινε μέρος της Χρυσής Ακτής την 1η Ιανουαρίου 1902.

Σήμερα το βασίλειο του Ασάντι επιβιώνει ως ένα συνταγματικά προστατευόμενο, παραδοσιακό κράτος και έχει ενωθεί με την Δημοκρατία της Γκάνας. Στο βασίλειο του Ασάντι βρίσκεται η λίμνη Μποσούμτουϊ, η μοναδική φυσική λίμνη στην Γκάνα. Τα τρέχοντα οικονομικά έσοδα της πολιτείας προέρχονται κυρίως από το εμπόριο των ράβδων χρυσού, του κακάου, του καλαμποκιού και της γεωργίας.

Παραπομπές

Βιβλιογραφία 
Basil, Davidson   African Civilization Revisited, Africa World Press: 1991 

 
 Kevin Shillington, 1995 (1989), History of Africa, New York: St. Martin's Press.

Εξωτερικοί σύνδεσμοι

 the Ashanti Kingdom Encyclopedia - Britannica Online Encyclopedia
 UC San Diego - Asante Language Program - Directed Study
 BBC News | Africa | Funeral rites for Ashanti king
 the Ashanti Kingdom Osei Tutu Encyclopedia - Britannica Online Encyclopedia
 Asante Catholicism at Googlebooks
 Ashanti Page at the Ethnographic Atlas, maintained at Centre for Social Anthropology and Computing, University of Kent, Canterbury
 Ashanti Kingdom at the Wonders of the African World, at PBS
 Ashanti Culture contains a selected list of Internet sources on the topic, especially sites that serve as comprehensive lists or gateways
 The Story of Africa: Asante — BBC World Service
 Web dossier about the Asante Kingdom: African Studies Centre, Leiden
 Encyclopædia Britannica, Country Page - the Ashanti Kingdom

Ιστορία της Γκάνας
Πρώην κράτη της Αφρικής